CELEX: 62011TN0134
Language: fi
Date: 2011-03-03 00:00:00
Title: Asia T-134/11: Kanne 3.3.2011 — Al-Faqih ym. v. komissio

30.4.2011   
            
            
               FI
            
            
               Euroopan unionin virallinen lehti
            
            
               C 130/21
            
         Kanne 3.3.2011 — Al-Faqih ym. v. komissio
   (Asia T-134/11)
   2011/C 130/41
   Oikeudenkäyntikieli: englanti
   
      Asianosaiset
   
   
      Kantajat: Al-Bashir Mohammed Al-Faqih (Birmingham, Yhdistynyt kuningaskunta), Ghunia Abdrabbah (Birmingham, Yhdistynyt kuningaskunta), Taher Nasuf (Manchester, Yhdistynyt kuningaskunta) ja Sanabel Relief Agency Ltd (Birmingham, Yhdistynyt kuningaskunta) (edustajat: barrister E. Grieves ja solicitor N. Garcia-Lora)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan komission asetuksen (EU) N:o 1139/2010 (1) ja komission asetuksen (EU) N:o 1138/2010 (2) siltä osin kuin ne koskevat kantajia
            
         
               —
            
            
               velvoittamaan Euroopan komission korvaamaan omien kulujensa lisäksi kantajille aiheutuneet kulut ja kaikki ne määrät, joita unionin tuomioistuimen kassasta maksetaan oikeusapuna.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jossa kantajat väittävät, että komissio on tarkoituksellisesti jättänyt huomiotta unionin tuomioistuimen sitovan oikeuskäytännön ja että komissio ei ole arvioinut riippumattomasti perusteita kantajien nimeämiseksi eikä edellyttänyt mitään perusteluja näitä nimeämisiä varten.
            
         
               2)
            
            
               Toisen kanneperusteen mukaan komission asetus (EU) N:o 1139/2010 ja komission asetus (EU) N:o 1138/2010 eivät mahdollistaneet asian saattamista tuomioistuimen arvioitavaksi, ja niillä loukattiin puolustautumisoikeuksia, joten mainitut asetukset ovat ihmisoikeuksien ja perusvapauksien suojaamiseksi tehdyn eurooppalaisen yleissopimuksen 6 artiklan vastaisia.
            
         
               3)
            
            
               Kolmannen kanneperusteen mukaan johtopäätös, johon komissio päätyi arvioidessaan erästä kantajista, Sanabel Relief Agency Ltd:iä, on virheellinen ja lainvastainen.
            
         
               4)
            
            
               Neljännen kanneperusteen mukaan komission asetuksella (EU) N:o 1139/2010 ja komission asetuksella (EU) N:o 1138/2010 puututaan suhteettomassa määrin kaikkien neljän kantajan ihmisoikeuksien ja perusvapauksien suojaamiseksi tehdyn eurooppalaisen yleissopimuksen 8 artiklassa suojattuun omistusoikeuteen ja yksityiselämään. Lisäksi mainitut asetukset ovat epäjohdonmukaisia, kun otetaan huomioon erityisesti Yhdistyneen kuningaskunnan kanta, jonka mukaan kolme ensimmäistä kantajaa eivät enää täytä merkityksellisiä arviointiperusteita.
            
         
      (1)  Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 141. kerran 7.12.2010 annettu komission asetus (EU) N:o 1139/2010 (EUVL L 322, s. 6).
   
      (2)  Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 140. kerran 7.12.2010 annettu komission asetus (EU) N:o 1138/2010 (EUVL L 322, s. 4).